ប្រព័ន្ធអ្នកគ្រប់គ្រងពីរ

Diarchy (មកពីភាសាក្រិក , di-, "ទ្វេ", . និង , -arkhía, "គ្រប់គ្រង"),    durchy,  ឬ duumvirate .  គឺជាទម្រង់នៃរដ្ឋាភិបាលដែលកំណត់ដោយ ការសហការគ្រប់គ្រង ដែលមានមនុស្សពីរនាក់គ្រប់គ្រងនយោបាយរួមគ្នាដោយ ស្របច្បាប់ ឬ ដោយជាក់ស្តែង ដោយការឃុបឃិតគ្នា និងប្រើកម្លាំង។ អ្នកដឹកនាំនៃប្រព័ន្ធបែបនេះត្រូវបានគេស្គាល់ថាជា អ្នកគ្រប់គ្រងរួមគ្នា ។ .

ជាប្រវត្តិសាស្ត្រ របប diarchy សំដៅជាពិសេសទៅលើប្រព័ន្ធនៃការគ្រប់គ្រងរួមនៅក្នុង ប្រទេសឥណ្ឌា  ដែលត្រូវបានបង្កើតឡើងដោយច្បាប់រដ្ឋាភិបាលនៃប្រទេសឥណ្ឌាឆ្នាំ១៩១៩ និង១៩៣៥ ដែលបានប្រគល់អំណាចមួយចំនួនដល់ក្រុមប្រឹក្សាជនជាតិឥណ្ឌាមូលដ្ឋាន ដែលរួមបញ្ចូលតំណាងជនជាតិដើមឥណ្ឌាក្រោម ច្បាប់ក្រុមប្រឹក្សាឥណ្ឌា១៨៩២។ 'ដាំវីរេត(Duumvirate)' សំដៅ​ជា​ចម្បង​ទៅ​កាន់ដំណែងនៃដាំវីរី(Dumviri)នានា​ដែល​បាន​បង្កើត​ឡើង​ដោយសាធារណរដ្ឋ​រ៉ូម៉ាំង។  ទាំងពីរនេះ រួមជាមួយនឹងសទិសន័យទូទៅដូចជា biarchy . និង tandemocracy ឥឡូវនេះត្រូវបានគេនិយមប្រើជាទូទៅដើម្បីសំដៅទៅលើប្រព័ន្ធនៃការគ្រប់គ្រងរួម ឬតំណែងណាមួយ។ របបរាជានិយម ដែលគ្រប់គ្រងជាបណ្តោះអាសន្នដោយមនុស្សពីរនាក់ ឬច្រើននាក់ជាធម្មតាត្រូវបានសម្គាល់ថាជា សហរាជានុសិទ្ធិ ។

ការគ្រប់គ្រងរួម គឺជាទម្រង់រដ្ឋាភិបាលចាស់ជាងគេមួយ។ ឧទាហរណ៍ជាប្រវត្តិសាស្ត្ររួមមាន រាជវង្ស ប៉ាន់ដ្យាននៃតាមីលកាម ការគ្រប់គ្រង់ដោយទ្វេក្សត្រនៅស្ប៉ាតា កុងស៊ុលរបស់សាធារណរដ្ឋរ៉ូម៉ាំង ចៅក្រមនៃកាតាច និងសង្គមជនជាតិប៉ូលីនេសុីបុរាណមួយចំនួន។ ប្រព័ន្ធនៃការទទួលមរតកដែលជារឿយៗនាំទៅដល់ការត្រួតត្រារួមនៅក្នុងរាជាធិបតេយ្យរបស់អាល្លឺម៉ង់ និងដាស៊ា អាចត្រូវបានរួមបញ្ចូលផងដែរ ក៏ដូចជាអ្នកកាន់កាប់ទាំងពីរនៃតំណែងអធិរាជនៃចក្រភពអុាំងកា ឬប្រព័ន្ធនៃការបន្តរាជ្យរបស់វាផងដែរ។ 

ឧទាហរណ៍សម័យទំនើបនៃdiarchies គឺអង់ដូរ៉ា ដែលមានព្រះអង្គម្ចាស់ជាប្រធានាធិបតីនៃប្រទេសបារាំង និងសង្ឃរាជនៃអ៊ើជែលនៅកាតាឡូនា  នីការ៉ាក្វា ដែលត្រូវបានដឹកនាំដោយ សហប្រធានាធិបតី ពីររូប ចាប់តាំងពីការធ្វើវិសោធនកម្មរដ្ឋធម្មនុញ្ញក្នុងឆ្នាំ២០២៥ និង សាន់ ម៉ារីណូ ដែលដឹកនាំដោយ មេកងរាជនុសិទ្ធិពីរនាក់។

 ការប្រើប្រាស់ជាផ្លូវការ 

 Diarchies បច្ចុប្បន្ន 

 អង់ដូរ៉ា 
អង់ដូរ៉ា គឺជាសហក្សត្របុរីអាស្រ័យសភា។ ព្រះអង្គម្ចាស់នៃប្រទេសនេះគឺជា (ដោយសិទ្ធិនៃតំណែង) ប្រធានាធិបតីបារាំង និងជាសង្ឃរាជនៃអ៊ើជែលនៅកាតាឡូនា ប្រទេសអេស្ប៉ាញ។ តាំង​ពី​ឆ្នាំ​១៩៦២​មកប្រធានាធិបតី​បារាំង​ត្រូវ​បាន​បោះឆ្នោត​ជ្រើសរើស ​ដោយការ​បោះឆ្នោតជា​សកលនៅ​ក្នុង​ប្រទេស​បារាំង។ សង្ឃរាជនៃភូមិភាគអ៊ើជែល ត្រូវបានតែងតាំងដោយសម្តេចប៉ាបរ៉ូម៉ាំងកាតូលិក ។  

 ប៊ូតាន់ 
រដ្ឋធម្មនុញ្ញឆ្នាំ២០០៨ បញ្ជាក់ពីការប្តេជ្ញាចិត្តរបស់ប៊ូតាន ចំពោះការចែករំលែកអំណាចជាប្រពៃណីនៃរដ្ឋាភិបាលទ្វេភាគី រវាង ឌ្រុក ក្យាល់ប៉ូ (ស្តេច) និងអំណាចព្រះពុទ្ធសាសនាដែលដឹកនាំដោយ ចេ ខិនប៉ូ ។   ទោះជាយ៉ាងណាក៏ដោយ នៅក្នុងការអនុវត្ត អ្នកដឹកនាំសាសនាមានមុខងារជាទីប្រឹក្សាព្រះមហាក្សត្រ ជាជាងអ្នកគ្រប់គ្រងរួម។ ផ្នែកទាំង​ពីរ​នៃទ្វេ​រដ្ឋាភិបាល​បែប​ប្រពៃណី​ នៅក្នុងការពិតមិន​សូវ​សំខាន់​ជាងសភា និងនាយក​រដ្ឋមន្ត្រី(ម្នាក់)​ទេ។

 នីការ៉ាក្វា 
ស្តាំ|រូបភាពតូច| ដានីញ៉ែល អូតេហ្កា និង រ៉ូសារីយ៉ូ មូរីយ៉ូ នៅខែកញ្ញា ឆ្នាំ ២០២៤
នៅឆ្នាំ២០២៥ ក្នុងអំឡុងពេលកាន់តំណែងជាប្រធានាធិបតីរបស់ ដានីញ៉ែល អូតេហ្កា រដ្ឋសភាជាតិ បានអនុម័តវិសោធនកម្មជាច្រើនចំពោះ រដ្ឋធម្មនុញ្ញរបស់នីការ៉ាក្វា ដែលរួមមានការប្រកាសអូតេហ្កា និងភរិយារបស់គាត់អនុប្រធានាធិបតី រ៉ូសារីយ៉ូ ម៉ូរីយ៉ូ ជាសហប្រធានាធិបតី។ 

 អៀរឡង់ខាងជើង 
ក្រោមលក្ខខណ្ឌនៃ កិច្ចព្រមព្រៀងថ្ងៃសុក្រល្អ ឆ្នាំ១៩៩៨ ដែលមានបំណងបញ្ចប់ ជម្លោះនៅក្នុង ប្រទេសអៀរឡង់ខាងជើង រដ្ឋមន្ត្រីទីមួយ និងអនុរដ្ឋមន្ត្រីទីមួយ មានតួនាទីជាប្រធានរួមនៃការ ប្រតិបត្តិការក្នុងតំបន់។  មុខតំណែងទាំងពីរអនុវត្តអំណាចប្រតិបត្តិដូចគ្នាបេះបិទ។ ទោះយ៉ាងណាក៏ដោយ ពួកគេមិនមែនជាប្រមុខរដ្ឋទេ។

 សាន់ ម៉ារីណូ 
ប្រធានក្រុមរាជានុសិទ្ធិ នៃសាន ម៉ារីណូ ត្រូវបានជ្រើសរើសជារៀងរាល់ប្រាំមួយខែម្តងដោយសភា សាន់ ម៉ារីណូ ក្រុមប្រឹក្សាធំនិងទូទៅ។ ពួកគេបម្រើជាប្រមុខរដ្ឋរួមគ្នា ហើយជាធម្មតាត្រូវបានជ្រើសរើសពីភាគីប្រឆាំង។ 

 Diarchies ក្នុងប្រវត្តិសាស្ត្រ 

 ស្ប៉ាតា 
តំណែងនៃមហាក្សត្រនៅ ស្ប៉ាតាបុរាណ ត្រូវបានបែងចែករវាងស្តេចពីរអង្គមកពីរាជវង្សដាច់ដោយឡែកពីគ្នា ដោយស្តេចមួយអង្គមានសិទ្ធិវេតូ លើសកម្មភាពរបស់ស្តេចមួយអង្គទៀត។ ទោះជាយ៉ាងណាក៏ដោយអំណាច និងភារកិច្ចរបស់ព្រះរាជាស្ប៉ាតា មានជាចម្បងក្នុងការដឹកនាំកងទ័ពស្ប៉ាតា លើយុទ្ធនាការសង្គ្រាម (ក្នុងអំឡុងពេលនោះមានស្តេចមួយអង្គជាធម្មតានឹងដឹកនាំកម្លាំងដែលបានផ្តល់ឱ្យ) និងមុខងារសាសនាមួយចំនួន ក៏ដូចជាមានបុព្វសិទ្ធិនៅក្នុងហ្គែរូស៊ា(ព្រឹទ្ធសភា)។ រដ្ឋបាលសាធារណៈប្រចាំថ្ងៃជាក់ស្តែងនៅស្ប៉ាតា ត្រូវបានគ្រប់គ្រងដោយ អេផូ ។

 សាធារណរដ្ឋរ៉ូម៉ាំង 
ក្រោយការ​ផ្តួលរំលំ​របប​រាជានិយម​រ៉ូម៉ាំង ជនជាតិ​រ៉ូម៉ាំង​បាន​បង្កើត ​សាធារណរដ្ឋ​រ៉ូម៉ាំងដែលគ្រប់គ្រងដោយពួកមានអំណាច ដែលបែងចែកអំណាចប្រតិបត្តិកំពូលរវាងកុងស៊ុលទាំងពីរ ដែលត្រូវបានជ្រើសរើសជារៀងរាល់ឆ្នាំ ហើយម្នាក់ៗកាន់សិទ្ធិវេតូ លើសកម្មភាពរបស់ភាគីម្ខាងទៀត។

ឌុមវីរី ក្នុងប្រវត្តិសាស្ត្រមិនមែនជាអ្នកគ្រប់គ្រងទេ តែជាចៅក្រម អនុវត្តមុខងារតុលាការ សាសនា ឬសាធារណៈផ្សេងៗ។

 កាតលី 
យោងតាម កំណត់ត្រាកាតលី ឡេអូនទី ម្រ៉ូវេលី វ៉ាគូសស្ទី បាក្រាត្យូនី ទែម៉ូរ៉ាស បាក្រាតូនី និង ប៉ាវល្ល៏ អាំងហ្គោរ៉ូក្វា មានអំណាចពីរ(Diarchy) នៅក្នុងតំបន់កាតលី នៅសម័យស្តេចដែលបានរៀបរាប់ខាងក្រោម៖

 បាតូមទី២ និង ក្អាតាម 
 ប៉ាស្មានទី១ និង កាអូស 
 អាហ្ស៊ុក និង អាម៉ាហ្ស៊ែល 
 អាម៉ាហ្សាបទី១ និង ដេរ៉ុក 
 ប៉ាស្មានទី២ និង មៀរដាតទី១ 

យោងតាម លោក ស៊ីរីល ទូម៉ាណូហ្វ ស្តេចនៃកាតលី ក្នុងឆ្នាំ៣៧០-៣៧៨ គឺ សូរ៉ូម៉ាសទី២ និង មៀរដាតទី៣ ។

 ហុងគ្រី 
ជនជាតិហុងគ្រី ដើមឡើយមានប្រព័ន្ធនៃការគ្រប់គ្រងពីរ ដោយអំណាចសាសនាត្រូវបានប្រគល់ឱ្យនៅក្នុងកេនដេ និងសិទ្ធិអំណាចយោធាត្រូវបានប្រគល់ឱ្យនៅក្នុងមេទ័ពសង្រ្គាម (គ្យូឡា) វាត្រូវបានគេជឿថានៅពេលដែល កេនដេ គួសាន ត្រូវបានសម្លាប់នៅប្រហែលឆ្នាំ៩០៤ នៅពេលក្រោយបន្តិចបន្ទាប់ពីការមកដល់នៃជនជាតិហុងគ្រីនៅប៉ាណូនា តួនាទីរបស់គាត់ត្រូវបានដណ្តើមយកដោយមេទ័ពសង្រ្គាមអាប៉ាដ ដោយបង្កើតរបបរាជានិយមហុងគ្រី។ វាមិនត្រូវបានគេដឹងច្បាស់ថាតើ អាប៉ាដដើមឡើយជា កេនដេ ឬ គ្យូឡា ។

 អាហ្វហ្គានីស្ថាន 

 ជប៉ុន 
ក្នុងអំឡុងពេលនៃសូហ្កាន់ណេតរបស់ប្រទេសជប៉ុន ព្រះចៅអធិរាជគឺជាអធិបតីនៃផ្នែកសាសនានិងអាណាចក្រដ៏ខ្ពង់ខ្ពស់បំផុត ដែលបានផ្ទេរសិទ្ធិអំណាចសម្រាប់ការគ្រប់គ្រងរួមគ្នាទៅឱ្យសូហ្កាន់ shōgun ។ នៅក្នុងការអនុវត្តជាក់ស្តែង អំណាច  shōguns គឺមានភាពពេញលេញណាស់ ដែលជាធម្មតាពួកគេត្រូវបានចាត់ទុកថាជាមហាក្សត្រជាក់ស្តែង ជាជាង ឧបរាជ ឬអ្នកគ្រប់គ្រងរួមជាមួយព្រះចៅអធិរាជ។

 អឺរ៉ុបមជ្ឈិមសម័យ 
ប៉េរេអាច ជាសន្ធិសញ្ញា​សក្តិភូមិ​មួយ ​ដែល​ទទួល​ស្គាល់​« ​ការ​ឈរជើងស្មើ​គ្នា ​»នៃប្រមុខរដ្ឋពីរលើទឹកដីមួយ។ ការរៀបចំបែបនេះដ៏ល្បីល្បាញបំផុតគឺ សន្ធិសញ្ញាឆ្នាំ១២៧៨ ដែលបានបង្កើតប្រទេស អង់ដូរ៉ាបច្ចុប្បន្ន។ ករណីផ្សេងទៀតរួមមាន ម៉ាស្រ្ទីច ដែលត្រូវបានចែករំលែកអំណាចដោយ ឌុចនៃប្រាបង់ និងព្រះអង្គម្ចាស់-សង្ឃរាជនៃលីយែក។ បន្ទាប់ពីការបង្កើតសាធារណរដ្ឋហូឡង់ វាបានក្លាយជា តំបន់គ្រប់គ្រង់រួម របស់លីយែក និងសហខេត្តដែលគ្រប់គ្រងវាតាមរយៈ រដ្ឋសភាទូទៅនៃប្រទេសហូឡង់ រហូតដល់ឆ្នាំ១៧៩៤។

 ទីបេ 
រវាងឆ្នាំ១៦៤២ និង១៧៥១ អំណាចនយោបាយនៅ ទីបេ ត្រូវបានចែករំលែករវាងដាឡៃ ឡាម៉ា ទី៥  ទី៦ និងទី៧ ដែលដឹកនាំពុទ្ធសាសនារបស់អាណាចក្រ និងអ្នកគ្រប់គ្រងខាងលោកិយផ្សេងៗដែលគេស្គាល់ថាជា ដេស៊ីស។ អំណាចកាន់តែខ្លាំងឡើងនៃដេស៊ីស បានធ្វើឱ្យសម្តេចដាឡៃ ឡាម៉ាទី៧ លុបចោលមុខតំណែងនេះហើយជំនួសវាដោយក្រុមប្រឹក្សាដែលត្រូវបានគេស្គាល់ថា កាសាក ដោយអនុញ្ញាតឱ្យព្រះអង្គបង្រួបបង្រួមអំណាចរបស់ទ្រង់នៅលើអាណាចក្រ។ ប្រព័ន្ធស្រដៀងគ្នានេះបានកើតឡើងនៅក្នុង ប្រទេសប៊ូតាន ដោយ អភិបាលវ៉ាកឆាក់ ( ប៉េនលោព ) នៃត្រង់សា ក្លាយជា ដ្រុក ដេស៊ី និង ដ្រុក ក្យាល់ប៉ូ ក្នុងឆ្នាំ១៩០៧។ ផ្ទុយពីទីបេ រាជវង្សនៅទីបំផុតបានបង្រួបបង្រួមអំណាចរបស់ខ្លួន ហើយឥឡូវនេះគ្រប់គ្រងជាស្តេចនៃប្រទេសប៊ូតាន។

 រុស្សី 
ពីឆ្នាំ ១៦១៩-១៦៣៣ ត្សារមីឆែលនៃប្រទេសរុស្ស៊ី បានសោយរាជ្យជាមួយឪពុករបស់ព្រះអង្គគឺ សង្ឃរាជហ្វីយ៉ារេតនៃទីក្រុងម៉ូស្គូ។ អ្នកទាំងពីរត្រូវបានគេចាត់ថាជា វេលីគី ហ្គោស៊ូដា(អង្គមហាក្សត្រ) ដោយទទួលសាវនការជាមួយគ្នា ហើយនៅពេលដែលពួកគេមិនធ្វើពិធីគឺនៅដូចគ្នា។ ខណៈពេលដែលអ្នកទាំងពីរមានភាពស្មើគ្នានៅក្នុងទ្រឹស្ដីនោះ នៅក្នុងការអនុវត្តសង្ឃរាជហ្វីយ៉ារេត ជាអ្នកកាន់អំណាចដោយស្តេចមីឆែល ជាអ្នកគាំទ្រអ្វីដែលឪពុករបស់ទ្រង់បានបញ្ជា។ 

រវាងបដិវត្តខែកុម្ភៈ ក្នុងខែមីនាឆ្នាំ១៩១៧ និងបដិវត្តខែតុលាក្នុងខែវិច្ឆិកា អំណាចនយោបាយនៅក្នុងប្រទេសរុស្ស៊ីត្រូវបានបែងចែករវាង រដ្ឋាភិបាលបណ្តោះអាសន្នរបស់រុស្ស៊ី និងពេត្រូក្រាតសូវៀត ដែលជាលក្ខខណ្ឌមួយដែលត្រូវបានពិពណ៌នាដោយ វ្ល៉ាឌីមៀ លេនីន ថាជា "អំណាចទ្វេ" ។ គាត់​បាន​រៀបរាប់​ពី​ស្ថានភាព​នេះ​ទៅជាលទ្ធិ​អំណាច​ពីរ ដែលពួក​កុម្មុយនិស្ត ​បាន​សហការ​ជាមួយ​និង​បន្ទាប់មក​ផ្លាស់ប្តូរម្តងបន្តិចៗនៃទម្រង់រដ្ឋាភិបាលវណ្ណៈអធន។

 អង់គ្លេស ស្កុតឡែន និងអៀរឡង់ 
ទោះបីជារាជាណាចក្រ អង់គ្លេស ស្កុតឡែន និង អៀរឡង់ ជារាជាធិបតេយ្យក៏ដោយ ក៏ពួកគេបានក្លាយជា diarchiesជាក់ស្តែង នៅក្នុងការរួបរួមផ្ទាល់ខ្លួន ក្នុងអំឡុងពេលនៃការគ្រប់គ្រងរួមដោយស្តេចវីល្លៀមទី២និងទី៣ និងម៉ារីទី២។ បន្ទាប់ពីបដិវត្តន៍ដ៏រុងរឿង បានទម្លាក់ជេមទី៧និងទី២ តំណែងព្រះរាជាត្រូវបានស្នងរាជ្យនៅឆ្នាំ១៦៨៩ ដោយបុត្រីព្រះអង្គព្រះនាមម៉ារី និងបុត្រសណិសារហើយជាព្រះភាគនេយ្យព្រះអង្គ វីល្លៀម បានរួមគ្នាគ្រប់គ្រងប្រទេសអង់គ្លេស ស្កុតឡែន និងអៀរឡង់ រហូតដល់ម៉ារី សោយទិវង្គតនៅឆ្នាំ១៦៩៤ ដោយវីល្លៀមបន្តជាស្តេចតែមួយអង្គឯង។

 កាណាដា 
ខេត្តអាណានិគមនៃប្រទេសកាណាដា ជាធម្មតាត្រូវបានគ្រប់គ្រងដោយ នាយករដ្ឋមន្ត្រីរួមគ្នាពីរពីឆ្នាំ១៨៤១ដល់ឆ្នាំ១៨៦៧។ ដោយជា​ធម្មតា ម្នាក់​ត្រូវ​បាន​ជ្រើស​រើស​មក​ពីកាណាដា​ខាង​លិចដែលនិយាយភាសាអង់គ្លេស និង​មួយ​ទៀត​មក​ពីកាណាដា​ខាង​កើតដែលនិយាយភាសាបារាំង ។

 ឥណ្ឌា 
ដោយទទួលបានការតែងតាំងជាលេខាធិការនៃឥណ្ឌា សម្រាប់អាណត្តិរដ្ឋាភិបាលឡយ ចច លោក អេដវីន សាមូអែល ម៉ុងតាហ្គូ បានធ្វើ "សេចក្តីប្រកាសធំ" នៅថ្ងៃទី២០ខែសីហាឆ្នាំ១៩១៧ថា គោលនយោបាយរបស់អង់គ្លេសនឹងទៅជា "ការបង្កើនការពាក់ព័ន្ធចូលរួមនៃប្រជាជនឥណ្ឌានៅគ្រប់ផ្នែកនៃរដ្ឋបាល និងការអភិវឌ្ឍន៍បន្តិចម្តងៗនៃស្ថាប័នគ្រប់គ្រងដោយខ្លួនឯង" ។ ម៉ុងតាហ្គូ និង វាយស៍ខោនឆែមហ្វត ដែលជាអគ្គទេសាភិបាលនៃប្រទេសឥណ្ឌា បន្ទាប់មកបានធ្វើដំណើរទស្សនកិច្ចពាសពេញនៃឧបទ្វីបនេះក្នុងឆ្នាំ១៩១៧ និង១៩១៨។ អនុសាសន៍របស់របាយការណ៍ម៉ុងតាហ្គូ-ឆែមហ្វត បានបង្កើតមូលដ្ឋានសម្រាប់រដ្ឋាភិបាលនៃប្រទេសឥណ្ឌាច្បាប់ឆ្នាំ១៩១៩ ដែលបានបង្កើត "អ្នកគ្រប់គ្រងពីរ" នៅក្នុងប្រទេសឥណ្ឌាអង់គ្លេស ។

នៅក្រោមច្បាប់នេះ អង្គការនិតិប្រតិបត្តិត្រូវដឹកនាំដោយអភិបាលដែលតែងតាំងដោយរដ្ឋលេខាធិការ ដែលអាចប្រឹក្សាជាមួយអគ្គទេសាភិបាល។ អភិបាល​ត្រូវ​ទទួល​ខុស​ត្រូវ​នៅក្រោម​រដ្ឋលេខាធិការ​ចំពោះ​រាល់ការដកដំណែង​និង​ការតែងតាំង។ លោក​ត្រូវ​រក្សា​សណ្តាប់ធ្នាប់​ក្នុង​ខេត្ត និង​ធានា​ថា​រដ្ឋបាល​ខេត្ត​ដំណើរការ​ដោយ​រលូន។ ទាក់ទងនឹងតំបន់ដែលផ្ទេរ លោកត្រូវមានជំនួយពីរដ្ឋមន្ត្រីរបស់លោក ចំណែកតំបន់បម្រុងត្រូវគ្រប់គ្រងដោយអគ្គទេសាភិបាល និងក្រុមប្រឹក្សាប្រតិបត្តិរបស់គាត់។

សមាជិកក្រុមប្រឹក្សាប្រតិបត្តិត្រូវតែងតាំងដោយរដ្ឋលេខាធិការ ហើយទទួលខុសត្រូវក្រោមគាត់ក្នុងគ្រប់បញ្ហាទាំងអស់។ មានរឿងមួយចំនួនដែលគាត់ត្រូវគ្រប់គ្រងតាមឆន្ទានុសិទ្ធិរបស់គាត់ ដែលគាត់ទទួលខុសត្រូវចំពោះរដ្ឋលេខាធិការ។ ក្រុមប្រឹក្សានីមួយៗត្រូវបន្តកាន់តំណែងរយៈពេលបួនឆ្នាំ។ លក្ខខណ្ឌនៃប្រាក់បៀវត្សរ៍ និងសេវាកម្មរបស់ពួកគេមិនស្ថិតក្រោមការបោះឆ្នោតរបស់សភាខេត្តឡើយ។ ការ​សម្រេច​ចិត្ត​ទាំង​អស់​នៅ​ក្នុង​ក្រុម​ប្រឹក្សា​ត្រូវ​ធ្វើ​ឡើង​ដោយ​សំឡេង​ភាគ​ច្រើន​ដែល​អភិបាល​ខេត្ត​មានសិទ្ធិអារកាត់។

 សាម៉ូអា 
ក្នុងអំឡុងពេលនៃការបង្កើតរដ្ឋទំនើបនៃសាម៉ូអា ក្នុងឆ្នាំ១៩៦២ អំណាចត្រូវបានចែករំលែករវាងមេកុលសម្ព័ន្ធទាំងពីរគឺ ម៉ាលីតូអា តានូម៉ាហ្វីលីទី២ និង ទូពួរ តាម៉ាស៊ីស មែអូលេ ។ មែអូលេ បានសោយទិវង្គតនៅឆ្នាំបន្ទាប់ បន្ទាប់មកប្រទេសនេះបានដំណើរការជារាជាធិបតេយ្យរហូតដល់ការសោយទិវង្គតរបស់តានូម៉ាហ្វីលី និងក្លាយជាសាធារណរដ្ឋមួយបន្ទាប់ពីនោះ។

 បូលីវី 
បន្ទាប់ពីរដ្ឋប្រហារនៅឆ្នាំ១៩៦៤ អតីតអនុប្រធានាធិបតី រេណេ បារីអេនតូស បានឡើងកាន់អំណាចជាប្រធានាធិបតីនៃរបបយោធា។ នៅឆ្នាំបន្ទាប់ ប្រឈមមុខនឹងការមិនសប្បាយចិត្តពីអ្នកស្មោះត្រង់របស់ឧត្តមសេនីយ៍ អាល់ហ្វ្រេដូ អូវ៉ាន់ដូ កាន់ឌីយ៉ា បារីអេនតូស បានប្រកាសឱ្យប្រើសហប្រធានាធិបតីរវាងខ្លួនគាត់ និង អូវ៉ាន់ដូ កាន់ឌីយ៉ា។ អ្នកទាំងពីរបានគ្រប់គ្រងជាសហប្រធានាធិបតីរហូតដល់ឆ្នាំ១៩៦៦ នៅពេលដែល បារីអេនតូស បានលាលែងពីតំណែង ដើម្បីឈរឈ្មោះនៅក្នុងការបោះឆ្នោតសកលនៅឆ្នាំនោះ។

 អ៊ីស្រាអែល 
បន្ទាប់ពីវិបត្តិនយោបាយអ៊ីស្រាអែលឆ្នាំ២០១៩-២០២១ ច្បាប់មូលដ្ឋានរបស់អ៊ីស្រាអែល៖ រដ្ឋាភិបាល បានទទួលការផ្លាស់ប្តូរដ៏ធំមួយ។ ប្រព័ន្ធនៃនាយករដ្ឋមន្ត្រីពីរដែលត្រូវបានតែងតាំងក្នុងពេលតែមួយដោយ ណេសេត ត្រូវបានបង្កើតឡើង។ យោង​តាម​វិធីសាស្ត្រ​ថ្មី​នេះ មាននាយក​រដ្ឋមន្ត្រី​ជំនួស​របស់​អ៊ីស្រាអែល ​បន្ថែម​ពីលើ ​នាយករដ្ឋមន្ត្រី​ស្តង់ដារ​របស់​អ៊ីស្រាអែល ។ បន្ទាប់ពី​ពាក់កណ្តាល​នៃ​អាណត្តិ​របស់​រដ្ឋាភិបាល នាយករដ្ឋមន្ត្រី​ទាំងពីរ​នឹង​ផ្លាស់ប្តូរ​តំណែង​ជា​ផ្នែក​នៃ ​រដ្ឋាភិបាល​ផ្លាស់ប្តូរ ​។ ក្នុងអាណត្តិ តួនាទី និងភារកិច្ចរបស់រដ្ឋាភិបាលត្រូវបានបែងចែករវាងនាយករដ្ឋមន្ត្រីទាំងពីរ ដោយពួកគេម្នាក់ៗមានសិទ្ធិដកតំណែងរដ្ឋមន្ត្រីដោយមិនមានការជ្រៀតជ្រែកពីភាគីម្ខាងទៀត។

ទោះជាយ៉ាងណាក៏ដោយ ប្រព័ន្ធនេះមិនបានរស់រានមានជីវិតទេ សូម្បីតែរហូតដល់ការបង្វិលដែលបានគ្រោងទុកជាលើកដំបូង ហើយត្រូវបានលុបចោលម្តងទៀតបន្ទាប់ពីជ័យជម្នះរបស់ លោក បេនចាមីន ណេតាន់យ៉ាហ៊ូ នៅចុងឆ្នាំ២០២២។

 ការប្រើប្រាស់ក្រៅផ្លូវការ 

 ការិយាធិបតេយ្យ 
ការរៀបចំអំណាចរួមគ្នានៅក្នុងការិយាធិបតេយ្យទំនើប ក៏អាចត្រូវបានគេស្គាល់ថាជា "diarchy" ឬ "duumvirate" ។ ឧទាហរណ៍​រួម​មាន អាជ្ញាធរ​រួម​របស់ប្រធាន​កង​កម្លាំង​ការពារ​ជាតិ និង​លេខា​ធិការ​នៃ​ក្រសួង​ការពារ​ជាតិ​លើ​អង្គភាពការពារ​ប្រទេស​អូស្ត្រាលី ។

 អ្នកខាងក្រៅដែលមានឥទ្ធិពល 
ស្ថានភាពនៃរាជាធិបតេយ្យ ជួនកាលត្រូវបានជាប់គាំងដោយការចោទប្រកាន់ពីភាពច្របូកច្របល់ដែលគ្រប់គ្រងរួមគ្នា នៅពេលដែលទីប្រឹក្សា សមាជិកគ្រួសារ គូស្នេហ៍ ឬមិត្តភ័ក្តិហាក់ដូចជាបានលូកដៃក្នុងរដ្ឋាភិបាលខ្លាំងពេក។ លូ ពូវុី នៅក្នុងប្រវត្តិសាស្ត្រចិន និងហ្វ្រង់ស្វ័រ ឡឺក្លែក ឌុយ ត្រឹមប្លេ នៅប្រទេសបារាំង គឺជាឧទាហរណ៍ដ៏ល្បីនៃ " éminences grises " ដែលបានគ្រប់គ្រងគោលនយោបាយជាច្រើនរបស់ប្រទេសរបស់ពួកគេ។ នៅក្នុងប្រវត្តិសាស្ត្រអង់គ្លេស រជ្ជកាលរបស់ចចទី៦ ត្រូវបានគេចំអកថាជា " របបមាតិធិបតេយ្យពាក់កណ្តាលក្នុងខោ" ដោយសារឥទ្ធិពលដែលគេសន្មត់ថាជាមាតារបស់ព្រះអង្គ គឺ ម្ចាស់ក្សត្រីម៉ារី និងមហេសីរបស់ព្រះអង្គ ម្ចាស់ក្សត្រីអេលីហ្សាប៊ែត ។ .

 អំណាចចែករំលែកក្រៅផ្លូវការ 
ដោយសារគោលគំនិតខុងជឺ នៃការដឺងគុណពីសំណាក់កូន អធិរាជចិន និងជប៉ុន ជួនកាលអាច 'ចូលនិវត្តន៍' ប៉ុន្តែបន្តមានឥទ្ធិពលយ៉ាងខ្លាំងលើគោលនយោបាយរដ្ឋ។នៅ ប្រទេសឥណ្ឌូនេស៊ី លោក ស៊ូកាណូ និងអនុប្រធានាធិបតីមហាម៉េត ហាត់តា ត្រូវបានគេដាក់រហ័សនាមថា Duumvirate (  ) ដោយស៊ូកាណូកំណត់គោលនយោបាយរបស់រដ្ឋាភិបាលនិងការប្រមូលផ្តុំការគាំទ្រ រីឯ ហាត់តា គ្រប់គ្រងរដ្ឋបាលប្រចាំថ្ងៃ។ នាពេលថ្មីៗនេះ ឥទ្ធិពលដ៏អស្ចារ្យរបស់ វ្ល៉ាឌីមៀ ពូទីន លើអ្នកស្នងតំណែងរបស់គាត់ គឺ ឌីមីទ្រី មេដវេដេវ [ បាន ចាត់ទុកថាជារបបប្រជាធិបតេយ្យ (សូមមើលផងដែរ មេដវេដេវ-ពូទីន របបប្រជាធិបតេយ្យ ) [ 8 ] រហូតដល់ការបន្តតំណែងប្រធានាធិបតីឡើងវិញរបស់ពូទីន បានបង្កើតគាត់ជាឥស្សរជនកាន់តែច្រើន។ .

នៅក្នុងប្រព័ន្ធនយោបាយ រដ្ឋាភិបាល សម្ព័ន្ធភាព និងគណបក្ស ជួនកាលអាចមានមេដឹកនាំស្មើគ្នាដោយស្មើភាពពីរ ដូចជា៖

 រដ្ឋបាលបណ្តោះអាសន្នដំបូងរបស់វីតឡាម នៃថ្ងៃទី ៥-១៩ ខែធ្នូ ឆ្នាំ១៩​៧២ ដែលផ្សំឡើងដោយ ហ្កូក វីតឡាម និង ឡានស៍ បាណាដ ដែលត្រូវបានគេដាក់រហ័សនាមថា "duumvirate" ។
 ម៉ារ៉ាម៉ា ដាវីឌសុន និង ជេមស៍ សរ ជាមេដឹកនាំរួមគ្នានៃ គណបក្សបៃតងនៃអូតេរ៉ូនូវែលហ្សេឡង់។

 អ្នកដឹកនាំសាសនា 
បន្ថែមពីលើការចែករំលែកអំណាចនយោបាយជាក់ស្តែងរវាងមេដឹកនាំសាសនា និងយោធា ដូចដែលបានកើតឡើងនៅទីបេ និងប៊ូតាន អំណាចទន់ដ៏អស្ចារ្យរបស់មេដឹកនាំសាសនា ដូចជា សម្តេចប៉ាប នៃ វិហារកាតូលិក លើប្រទេសដែលគោរពបូជា ជួនកាលអាចត្រូវបានគេពិពណ៌នាថាជាទម្រង់នៃរបបទ្វេក្សត្រ ឬគ្រប់គ្រង់រួមដែរ។

 អ្នកដឹកនាំប្រពៃណី 
ព្រះរាជាណាចក្រអេស្វាទីនី គឺជារបបរាជានិយមមួយដែល ស្តេច ( ង្វេនយ៉ាម៉ា ) គ្រប់គ្រងដោយភ្ជាប់ជាមួយព្រះមាតារបស់ទ្រង់ ដែល ជាព្រះវររាជមាតា ( នដ្លូវកាទី ) ក្នុងឋានៈជាអ្នកគ្រប់គ្រងប្រពៃណី។ ទោះជាយ៉ាងនេះក្តី តាមរដ្ឋធម្មនុញ្ញ ព្រះមហាក្សត្រគឺជាប្រមុខរដ្ឋតែមួយអង្គគត់ ទោះបីជាមានការលើកឡើងជាញឹកញាប់ថា ការប្រគល់សិទ្ធិអំណាចដល់រាជបុរសតាមរបៀបនេះ គឺជាទំនៀមទម្លាប់ថ្មី ដែលផ្ទុយពីទំនៀមទម្លាប់ប្រពៃណីពិតប្រាកដ។ [ ត្រូវការដកស្រង់ ]

 នៅក្នុងរឿងប្រឌិត 

 នៅក្នុង The Gondoliers ដោយ ហ្គីលប៊ើត និងស៊ូលីវ៉ាន់ ទឹកដីប្រឌិតរបស់ បារ៉ាតារៀ ត្រូវបានគ្រប់គ្រងរួមគ្នាមួយរយៈដោយស្តេចពីរអង្គដែលក្លាយជា gondoliers ខ្លួនឯង។
 Umbar នៅក្នុងស្នាដៃរបស់ JRR Tolkien ត្រូវបានគ្រប់គ្រងដោយ duumvirate ។ នៅក្នុងឆ្នាំដំបូងបំផុត ហ្គោនឌ័រ ក៏ត្រូវបានគ្រប់គ្រងរួមគ្នាដោយស្តេចពីរអង្គ ដែលជាកូនប្រុសទាំងពីររបស់អេលេនឌីល។ ព្រះអង្គផ្ទាល់ជាស្តេចនៃអាណាចក្រ អ័រន័រ ដែល ជាអាណាចក្របងប្អូនរបស់ខ្លួន ហើយបានបម្រើជា ស្តេចជាន់ខ្ពស់ លើអាណាចក្រទាំងពីរ។
 ពួកអូម៉ាទីកាយ៉ា ដែលជាកុលសម្ព័ន្ធពួកណាវី នៅចំសាច់រឿងនៃខ្សែភាពយន្ត Avatar ត្រូវបានដឹកនាំដោយ មេកុលសម្ព័ន្ធ មួយគូដែលបានរៀបការ។ ម្នាក់​ក្នុង​ចំណោម​នោះ ប្ដី​មើល​ការ​ខុស​ត្រូវ​លើ​រឿង​នយោបាយ និង​យោធា ចំណែក​ម្នាក់​ទៀត​ជា​ប្រពន្ធ ទទួល​បន្ទុក​ខាង​វិញ្ញាណ និង​កិច្ចពិធីផ្សេង​ទៀត។
 អាណានិគមនៃគន្លងតារាវិថីញូវយ៉ក នៅក្នុងរឿង ពិភពលោក ដោយ ចូ ហាលដឺមេន ត្រូវបានគ្រប់គ្រងរួមគ្នាដោយអ្នកសម្របសម្រួលគោលនយោបាយដែលត្រូវបានជ្រើសរើស និងអ្នកសម្របសម្រួលវិស្វកម្ម។
 សហព័ន្ធកំុម៉ុនវីលនៃអាមេរិច ក្នុង A Different Flesh ដោយ ហារី ធើធលដូវ ត្រូវបានគេយកគំរូតាម សាធារណរដ្ឋរ៉ូម៉ាំង ដែលគ្រប់គ្រងដោយនាយកប្រតិបត្តិពីររូប ដែលមានឋានៈជា Censors (ទោះបីជាតួនាទីមានលក្ខណៈស្រដៀងទៅនឹងមុខតំណែង កុងស៊ុល ក៏ដោយ)។ ដោយ​ម្នាក់ៗ​អាច​វេតូ​ចំពោះ​សកម្មភាព​របស់​ភាគី​ម្ខាង​ទៀត ​ការ​បោះឆ្នោត​ Censors ដែល​មាន​និន្នាការ​នយោបាយ​ពីរ​គឺ​មាន​គោល​បំណង​ដើម្បី​ពិនិត្យ​លើ​អំណាច​ប្រតិបត្តិ។ Censors បម្រើឱ្យអាណត្តិប្រាំឆ្នាំដែលមិនអាចបន្តឡើងវិញបាន ហើយ (រួមជាមួយអភិបាលទូទៅ) ក្លាយជាសមាជិកព្រឹទ្ធសភាពេញមួយជីវិតនៅពេលចាកចេញពីតំណែង។
 នៅក្នុង Avenue 5  សាច់រឿងបានបង្ហាញថាឋានៈនៃ ប្រធានាធិបតីនៃសហរដ្ឋអាមេរិក បានក្លាយជា duumvirate ដែលរួមមានមនុស្ស និងបញ្ញាសិប្បនិម្មិត (រំលឹកពី ជំនួយការនិម្មិត )។
 នៅក្នុង My Little Pony: Friendship is Magic ដែលប្រជាជាតិនៃអេក្វេសទ្រា ដែលជាកន្លែងដែលភាគច្រើននៃសាច់រឿងកើតឡើងត្រូវបានបង្ហាញថាជារបបអ្នកគ្រប់គ្រងពីរ។ ខណៈពេលដែលព្រះនាងសេឡេសស្ទា ដែលមានវ័យចំណាស់ត្រូវបានគេពិពណ៌នាថាកំពុងគ្រប់គ្រងដោយខ្លួនឯងនៅក្នុងរដូវកាលដំបូងនៃរឿងនេះ ក្រោយមកនាងត្រូវបានចូលរួមដោយព្រះនាង លូណា ដែលជាប្អូនស្រីរបស់នាងជាសហអ្នកគ្រប់គ្រង។
 នៅចុងបញ្ចប់នៃ Legend of Korra កុលសម្ព័ន្ធទឹកភាគខាងជើងក្លាយជាអាណាចក្រដែលគ្រប់គ្រងដោយកូនភ្លោះ ដេសណានិង អេសកា ដែលជាបងប្អូនជីដូនមួយរបស់តួអង្គនៃសាច់រឿង។
 ទីក្រុងអ៊ូតូឌើន ដែលមាននៅក្នុង Critical Role ត្រូវបានគ្រប់គ្រងដោយ រាជាធិបតេយ្យពីរ ដែលបង្កើតឡើងដោយព្រះមហាក្សត្រិយានីតឿ និងស្តេចទេវតា ដែលហៅថា Diarchy of Uthodurn ។

 សូមមើលផងដែរ 

 ប្រព័ន្ធដឹកនាំ
 រាជានិយម, គ្រប់គ្រងដោយមនុស្សតែម្នាក់
 ភាពស្នូល ការគ្រប់គ្រងបណ្តោះអាសន្នលើរាជាធិបតេយ្យដោយមនុស្សពីរនាក់ ឬច្រើននាក់។
 Triumvirate, ការគ្រប់គ្រងរួមគ្នាដោយមនុស្សបីនាក់។
 Tetrarchy, ការគ្រប់គ្រងរួមគ្នាដោយមនុស្សបួននាក់។
 Decemviri, ការគ្រប់គ្រងរួមគ្នាដោយមនុស្សដប់នាក់។
 ខុនដូ (ច្បាប់អន្តរជាតិ)

 ការដកស្រង់ 

 ប្រភព